钦定古今图书集成/明伦汇编/氏族典/第164卷 > 《廖用贤尚友录》 > 潘弘
## 钦定古今图书集成/明伦汇编/氏族典/第164卷 > 《廖用贤尚友录》 > 潘弘

按《明外史潘弘传》：“弘字若稚，淮安山阳人，起家贡生。
崇祯十三年为舞阳知县。时流贼披猖，土寇间发，弘
数讨败之。明年十一月，李自成、罗汝才将攻舞阳，弘
谕士民共拒。贼薄城，发炮击之，多毙。有小校善射，屡
却贼，诸生潜遣人约降。贼复至，弘作《告先圣文》，自誓
必死。诸生乃开门缚弘以献。贼索印胁降，弘怒骂不”
屈，乃断其手，支解之。子澄澜，痛愤大哭，投井死。邓州
陷，千户余承荫，抗节死。镇平知县锺其硕城陷，被絷
骂贼死。内乡知县龚新不屈死。张献忠破信阳，典史
雷晋暹率步卒战死。